ผู้บริหารแบงก์รัฐหนุนขึ้นแว็ต-ลดภาษีบุคคลธรรมดา
ผู้บริหารแบงก์รัฐ หนุนขึ้นภาษีมูลค่าเพิ่ม แต่ควรลดภาระภาษีบุคคลธรรมดาเพื่อไม่สร้างภาระให้กับประชาชนมากไป
12 ก.ค. 2553

ผู้บริหารแบงก์รัฐ หนุนขึ้นภาษีมูลค่าเพิ่ม แต่ควรลดภาระภาษีบุคคลธรรมดาเพื่อไม่สร้างภาระให้กับประชาชนมากไป 
นายโสฬส สาครวิศว กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย หรือ เอสเอ็มอีแบงก์  กล่าวถึงการศึกษาเรื่องการปรับโครงสร้างภาษี โดยได้ศึกษาถึงเรื่องการขึ้นภาษีมูลค่าเพิ่มว่า การขึ้นภาษีมูลค่าเพิ่มไม่น่าส่งผลกระทบในวงกว้างเนื่องจากจะกระทบเฉพาะคนที่บริโภคมากก็จะต้องเสียภาษีมาก ส่วนคนที่บริโภคน้อยก็จะเสียภาษีน้อย เป็นไปตามหลักการปกติ  และต้องดูว่าเศรษฐกิจฟื้นตัวมากขึ้นหรือยัง 
อย่างไรก็ตามขณะนี้เชื่อว่าแนวโน้มเศรษฐกิจปีนี้น่าจะขยายตัวได้มากกว่าปีก่อน เพราะการส่งออกดี ภาคเกษตรขยายตัว ทำให้การบริโภคสูงขึ้นตามไปด้วย จึงเชื่อว่าหากรัฐบาลมีการปรับขึ้นภาษีมูลค่าเพิ่มน่าจะไม่ส่งผลกระทบมากนัก แต่รัฐบาลต้องศึกษาให้ครอบคลุมทั้งเรื่องภาษีทางตรงและทางอ้อม โดยเห็นว่าหากจะมีการขึ้นภาษีมูลค่าเพิ่มก็ควรจะปรับลดภาษีนิติบุคคลลงเพื่อจะไม่สร้างภาระให้กับประชาชนมากนัก
"รัฐบาลควรไปดูเรื่องภาษีทางตรงและอ้อมให้ดีก่อน  เช่นถ้าขึ้นภาษีมูลค่าเพิ่มก็ควรลดภาษีบุคคลธรรมดา ซึ่งเชื่อว่า การปรับขึ้นภาษีมูลค่าจะทำให้การจัดเก็บรายได้ของรัฐบาลดีขึ้น แต่คงไม่สามารถบอกได้ว่าควรจะขึ้นทีเดียวจาก 7 %  เป็น 10 % หรือทยอยขึ้นทีละ 1 %  ซึ่งต้องไปดูระบบจัดเก็บภาษีมูลค่าที่มีการทับซ้อนได้ดีมากขึ้นเชด้วยเช่นกัน"นายโสฬสกล่าว